Pályázat

Az ELTE TTK HÖK Ellenőrző Bizottság tagságára

Németh László vagyok, szeptembertől másodéves Biológia BSc-s hallgató. 2009. júniusában végeztem a budapesti Pesti Barnabás Élelmiszeripari Szakképző Iskola és Gimnázium biológia-kémia szakán. 2009. szeptemberében felvételt nyertem az ELTE TTK Kémia szakára, ahol 2011. februárjáig tanultam. Utána 2012. szeptemberében kezdtem el a biológia szakot, ahol jelenleg is folytatom a tanulmányaimat.

Ebben az évben a Választási Bizottság munkájában vettem részt. Ezért is gondoltam, hogy az Ellenőrző Bizottságban is tevékenyen részt vehetek, mert a VB-ben való tevékenységem során megismerhettem a jövő évi Küldöttgyűlés képviselőit. A HÖK működésébe nem csak itt, hanem a 2013-as dömsödi HÖK Bevonón, illetve a mentorképzésben is betekintést nyerhettem.

Fontosnak tartanám az Ellenőrző Bizottsági tagságot, mert ez is egy kitűnő lehetőség, hogy jobban megismerjem a hallgatói érdekképviseletet és szerintem a hallgatókért tett munka akkor lesz igazán hatékony, ha ezt ellenőrzött körülmények között tesszük, mivel az Ellenőrző Bizottsági tagnak ez a feladata és én ambíciót érzek e körbeni tagság betöltéséért.

A kérdéseket és egyéb észrevételeket készségesen fogadom.

# Budapest

*2013. július 2.*

*Németh László*